Ο ΠΑΟΚ βρίσκεται από σήμερα (28/7) σε αναζήτηση προπονητή. Ο Ραζβάν Λουτσέσκου να ενημέρωσε ότι θα κάνει χρήση του όρου buy out που υπάρχει στο συμβόλαιό του, κίνηση που προφανώς έρχεται ως συνέχεια πρότασης που έχει δεχτεί από αραβική ομάδα.

Πριν την έναρξη της προπόνησης είχε επαφή με τον πρόεδρο Ιβάν Σαββίδη όπου συζητήθηκε το θέμα, δίχως να υπάρξει κάποια αλλαγή στα δεδομένα και ο Λουτσέσκου ενημέρωσε σχετικά και τους ποδοσφαιριστές για την απόφασή του.

Αντιλαμβάνεται κανείς πως η συγκεκριμένη εξέλιξη είναι αναπάντεχη. Η προετοιμασία είχε ξεκινήσει, ο σχεδιασμός προχωρούσε κανονικά και τώρα ο ΠΑΟΚ καλείται από το πουθενά να ψάξει για προπονητή.

Όλα αυτά κι ενώ σε λίγο καιρό θα έχει τις πρώτες του επίσημες υποχρεώσεις. Υπενθυμίζεται πως ο Δικέφαλος μπαίνει στον τρίτο προκριματικό του Champions League. Στις 22 Ιουλίου θα μάθουν τον αντίπαλό τους οι «ασπρόμαυροι» και τα ματς θα γίνουν στις 6-7 Αυγούστου και 13 του ίδιου μήνα.

Να σημειωθεί πως η ρήτρα αποδέσμευσης του Λουτσέσκου αγγίζει τα 2.000.000 ευρώ. Το ποσό είναι κάτι παραπάνω από ικανοποιητικό. Έστω και εάν δημιουργεί ένα σημαντικό πρόβλημα στον προγραμματισμό του. Για πρώτη φορά ο ΠΑΟΚ στην ουσία «πουλάει» προπονητή. Τέλος, ο χρόνος πιέζει και γι’ αυτό άπαντες στην ομάδα θα προσπαθήσουν να κλείσουν το συγκεκριμένο θέμα το συντομότερο.